खेत जा रहे किसान पर जानवर का हमला, चेहरे-कंधे पर चोट
कुंजरी में जहां जानवर ने सारिया को घायल किया, वहां जानवर के पंजे के निशान हैं। आम रास्ता होने से आवाजाही से निशान मिट ना जाएं इसलिए लोगों ने आसपास पत्थर व कंटिली झाड़ियां रख दी है। वाकिया में लंबे समय से जानवर की हलचल की खबर है। पहाड़ी क्षेत्र में चरने जाने वाले मवेशियों का शिकार भी कर चुका है। फूटप्रिंट के आधार पर वन विभाग ने जानवर के तेंदुआ होने की पुष्टि की थी। इसके अलावा एबी रोड स्थित राजपुर रेंज के अंतर्गत आने वाले जामली में भी लोगों ने जानवर दिखाई देने का दावा किया था।
पंजे के निशान के आसपास लोगों ने झाडि़यां रख दी।
अस्पताल से छुट्टी मिलने के बाद घर के बाहर चारपाई पर लेटा सारिया।
अचानक कर दिया हमला
जानवर के हमले में घायल सारिया ने बताया रात करीब दो बजे बिजली प्रदाय शुरू होने पर वह खेत में पानी देने के लिए घर से निकला। कुछ ही दूरी पर साइड से कोई जानवर आता दिखा। मुझे लगा कुत्ता होगा लेकिन जानवर ने अचानक सामने आकर हमला किया। मैंने उसे धक्का दिया जिससे वह गिर गया। पुन: हमला कर चेहरे व कंधे पर पंजे मारे। इसके बाद मैं गिर गया और शोर मचाया। आवाज सुनकर प|ी संगीता भी चिल्लाई। अंधेरे में जानवर कहां चला गया नहीं देख पाया। इसके बाद बड़ा भाई बारका मौके पर आया। घटना की जानकारी सरपंच पति चिंटू किराड़े को दी। वे मुझे सुबह अस्पताल लेकर आए।
घायल को नियमानुसार मुआवजा दिलाया जाएगा
रेंजर ने कुंजरी जाकर मौके का निरीक्षण किया। पगमार्क देखकर अज्ञात जानवर भेड़िया होने की पुष्टी की है। घायल व्यक्ति को नियमानुसार मुआवजा दिलाया जाएगा। इस संबंध में आवेदन संबंधी जानकारी उसे दे दी है। ग्रामीणों को जानवरों को घर में बांधने, समूह में रहने, रात में अलाव जलाने आदि समझाइश दी गई है। -जेएस निगवाल, एसडीओ, वन विभाग सेंधवा
भास्कर संवाददाता | सेंधवा
कुंजरी के गोपाल फलिया में रविवार-सोमवार रात खेत में पानी देने जा रहे किसान पर अज्ञात जानवर ने हमला कर घायल कर दिया। शहर के निजी अस्पताल में युवक का इलाज चल रहा है। पुलिस और वनकर्मी ने घायल के बयान दर्ज किए हैं।
माली फलिया निवासी किसान सारिया रणछोड़ (28) रात 2 बजे खेत में पानी देने गया था। इस दौरान अज्ञात जानवर ने उस पर हमला किया। जानवर से कुछ देकर झड़प हुई। इससे उसके चेहरे व कंधे पर चोट आई। घटना के बाद चिल्लाने की आवाज सुनकर परिजन आए। हालांकि तब तक जानवर जा चुका था। इसके बाद उसे सेंधवा के निजी अस्पताल में भर्ती कराया गया। घटना की सूचना पुलिस को दी। ग्रामीण थाने के प्रधान आरक्षक अनिल पुरोहित ने सोमवार दोपहर बयान लिए। वनरक्षक सुनील बघेल ने अस्पताल पहुंचकर पीड़ित का नाम-पता पूछा व घाव देखे। कुंजरी के लोगों ने बताया बारिश के समय गोपाल फलिया में जानवर देखा गया था। फलिया के बालदार के घर के सामने बंधी बकरी ले गया था। घर से सौ मीटर दूर बकरी मृत मिली थी। कुंडिया के गुमान ने बताया दो महीने पहले जानवर दिखा था। अज्ञात जानवर की हलचल से लोग दहशत में हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva